गढ़चिरौली के डैम में 4 युवक डूबे; पुणे में 2 लड़कियां डूबीं, 7 को बचाया
Maharashtra Chichdoh Dam Drowning Incident - महाराष्ट्र में गढ़चिरौली के चामोर्शी में रविवार को चिचडोह डैम पर बड़ा हादसा हो गया। डैम में नहाने गए 4 युवकों की पानी में डूबने से मौत हो गई।
महाराष्ट्र में पिछले 24 घंटे में डैम में डूबने से 6 लोगों की मौत हो गई। सोमवार को पुणे के खडकवासला डैम में नहाने के दौरान दो लड़कियों की मौत हो गई है। सात को बचा लिया गया। जब ये लड़कियां डूब रही थीं, तो अंतिम संस्कार करते हुए एक परिवार ने उन्हें देखा। उन्होंने रेस्क्यू टीम को घटना की जानकारी दी और उन्हें बचा लिया गया।
दूसरी घटना गढ़चिरौली की है। रविवार को चामोर्शी में चिचडोह डैम में नहाने गए 4 युवकों की मौत हो गई थी। इनकी उम्र 20 से 26 साल के बीच है। चारों दोस्त संडे की छुट्टी मनाने के लिए डैम गए थे, जहां नहाते वक्त वह गहरे पानी में चले गए। चारों की मौके पर ही मौत हो गई।
घटना की जानकारी मिलते ही पुलिस मौके पर पहुंची। चारों की पहचान कर ली गई है। उनके नाम मोनू त्रिलोक शर्मा (26), प्रफुल एलुरे (20), शुभम लांजेवार (24) और महेश घोंगड़े (20) साल है।
हादसे की तस्वीर देख सकते हैं... 
डैम पर हुए हादसे से संबंधित यह खबर भी पढ़ सकते हैं...
पुणे में दो अलग-अलग डैम में डूबने से 9 लोगों की मौत, मरने वालों में 5 महिलाएं और 4 युवक शामिल
पुणे में दो अलग-अलग डैम में डूबने से 9 लोगों की मौत हो गई। पहली दुर्घटना भोर तहसील के भाटघर में हुई और दूसरी खेड़ तहसील के चासकमान में। भाटघर में पांच महिलाओं ने जान गंवाई तो वहीं, चासकमान डैम में पिकनिक मनाने गए चार युवक डूब गए। पूरी खबर पढ़ें... 